דניס מונסטירסקי

דניס אנטוליוביץ' מונסטירסקי (באוקראינית: Денис Анатолійович Монастирський; 12 ביוני 1980 – 18 בינואר 2023) היה מדינאי ופוליטיקאי אוקראיני. שר הפנים של אוקראינה החל משנת 2021 ועד למותו בהתרסקות המסוק האוקראיני ב-2023.

ביוגרפיה 
מונסטירסקי נולד ב-12 ביוני 1980 בחמלניצקי שברפובליקה הסובייטית הסוציאליסטית האוקראינית, שהייתה חלק מברית המועצות.

מונסטירסקי היה חלק מצוותו של וולודימיר זלנסקי במהלך הבחירות לנשיאות אוקראינה 2019. זלנסקי זכה בבחירות, וב-20 במאי 2019 החל לשמש כנשיא אוקראינה.

מונסטירסקי היה מועמד מפלגת משרת העם בבחירות לפרלמנט האוקראיני 2019 . הוא הוצב במקום ה-19 ברשימת המפלגה, ונבחר למועצה העליונה.

לאחר התפטרותו של שר הפנים האוקראיני ארסן אבקוב, מונה מונסטירסקי לתפקיד במקומו. הוא כיהן בתפקיד במהלך הפלישה הרוסית לאוקראינה, עד למותו בהתרסקות מסוק ב-18 בינואר 2023.

מותו 
ב-18 בינואר 2023 נהרג מונסטירסקי יחד עם 17 אנשים נוספים, ביניהם סגנו יבהן ינין , בהתרסקות מסוק בברובארי שבפרוורי קייב, בירת אוקראינה, בתקופת מלחמת אוקראינה–רוסיה. המסוק התרסק סמוך לגן ילדים.

קישורים חיצוניים

הערות שוליים 

פוליטיקאים אוקראינים
חברי המועצה העליונה של אוקראינה
אישים שנהרגו בפלישה הרוסית לאוקראינה
אישים הקבורים בבית העלמין באיקובה
אוקראינים שנולדו ב-1980
אוקראינים שנפטרו ב-2023